P6_TA(2005)0130

Meetmete kehtestamine uusmeremaa merluusi ja norra salehomaari varude taastamiseks *

Euroopa Parlamendi õigusloomega seotud resolutsioon ettepaneku kohta võtta vastu nõukogu määrus, millega kehtestatakse Kantaabria meres ja Pürenee poolsaarest läänes olevate uusmeremaa merluusi ja norra salehomaari varude taastamise meetmed ning muudetakse määrust (EÜ) nr 850/98 (KOM(2003)0818 - C5-0042/2004 - 2003/0318(CNS))

(Nõuandemenetlus)

Euroopa Parlament,

- võttes arvesse komisjoni ettepanekut nõukogule (KOM(2003)0818) [1];

- võttes arvesse EÜ asutamislepingu artiklit 37, mille alusel nõukogu konsulteeris Euroopa Parlamendiga (C5-0042/2004);

- võttes arvesse kodukorra artiklit 51;

- võttes arvesse kalanduskomisjoni raportit (A6-0051/2005);

1. kiidab komisjoni ettepaneku muudetud kujul heaks;

2. palub komisjoni oma ettepanekut vastavalt muuta, järgides EÜ asutamislepingu artikli 250 lõiget 2;

3. palub nõukogul Euroopa Parlamenti teavitada, kui nõukogu kavatseb kõrvale kalduda Euroopa Parlamendi poolt vastu võetud tekstist;

4. palub nõukogul Euroopa Parlamendiga uuesti konsulteerida, kui nõukogu kavatseb komisjoni ettepanekut oluliselt muuta;

5. teeb presidendile ülesandeks edastada Euroopa Parlamendi seisukoht nõukogule ja komisjonile.

KOMISJONI ETTEPANEK | EUROOPA PARLAMENDI MUUDATUSETTEPANEKUD |

Muudatusettepanek 1

PÕHJENDUS 1

1) Rahvusvahelise Mereuurimisnõukogu (ICES) äsjane teadusalane nõuanne osutas, et uusmeremaa merluusi ja norra salehomaari varud ICESi rajoonides VIIIc ja IXa on tingitud kalastussuremuse tasemetest, mis on meres vähendanud täiskasvanud isendite kogust sellisel määral, et varud pole suutelised end ise taastootma ja seepärast on need varud hävimisohus. | 1) Rahvusvahelise Mereuurimisnõukogu (ICES) äsjane teadusalane nõuanne osutas, et uusmeremaa merluusi ja norra salehomaari varud ICESi rajoonides VIIIc ja IXa, välja arvatud Cadizi laht, on tingitud kalastussuremuse tasemetest, mis on meres vähendanud täiskasvanud isendite kogust sellisel määral, et varud pole suutelised end ise taastootma ja seepärast on need varud hävimisohus. |

Muudatusettepanek 2

PÕHJENDUS 3

3) Kavade eesmärk peaks olema nimetatud varude taastamine ohutu bioloogilise piirini viie kuni kümne aasta jooksul. | 3) Kavade eesmärk peaks olema nimetatud varude taastamine ohutu bioloogilise piirini kümne aasta jooksul. |

Muudatusettepanek 3

PÕHJENDUS 4 a (uus)

| 4 a) Nende varude taastamiseks vajalike meetmete vastuvõtmine muudab vajalikuks sotsiaal-majanduslike meetmete vastuvõtmise, et leevendada mõjusid nendele, keda puudutavad kalapüügi mahtude piiramise meetmed. Seetõttu on selle olukorraga toimetulemiseks vajalik sätestada piisavad assigneeringud ühenduse eelarves. |

Muudatusettepanek 4

PÕHJENDUS 5

5) STECFi ja ICESi hinnangud varude absoluutsete suuruste kohta on liiga ebamäärased, et neid kasutada taastamise sihteesmärkidena, ning eesmärke tuleks väljendada kalandussuremusest tingitult. | kustutatud |

Muudatusettepanek 5

PÕHJENDUS 6

6) Nimetatud eesmärgi saavutamiseks tuleb kalastussuremuse taset suunata nii, et see tase suure tõenäosusega aastast aastasse väheneks. | 6) Nimetatud eesmärgi saavutamiseks tuleb kalastussuremust suunata nii, et täiskasvanud isendite kogus meres suure tõenäosusega aastast aastasse suureneks. |

Muudatusettepanek 6

PÕHJENDUS 7

7) Kalastussuremuse sellist suunamist on võimalik saavutada, kui luua sobiv meetod mainitud varude lubatud kogupüügi taseme kehtestamiseks, ning suletud piirkondi ja kilovattpäevadele piiranguid sisaldav süsteem, millega nimetatud varude püügikoormus piiratakse tasemele, mille korral on lubatud kogupüügi ületamine ebatõenäoline. | 7) Kalastussuremuse sellist suunamist on võimalik saavutada, kui luua sobiv meetod mainitud varude lubatud kogupüügi taseme kehtestamiseks, ning piirangud nimetatud varude püügikoormusele nii, et see oleks piiratud tasemele, mille korral on lubatud kogupüügi ületamine ebatõenäoline. |

Muudatusettepanek 7

PÕHJENDUS 10

10) Norra salehomaari varude taastamine nõuab liikide teatud paljunemispiirkondade kaitsmist kalapüügi eest. Seepärast tuleb vastavalt muuta nõukogu 30. märtsi 1998. aasta määrust (EÜ) nr 850/98 kalavarude kaitsest noorte mereorganismide kaitseks võetud tehniliste meetmete kaudu, | kustutatud |

Muudatusettepanek 8

ARTIKLI 1 PUNKT a

a)uusmeremaa merluusi varud, mis Rahvusvahelise Mereuurimisnõukogu kirjeldusel elutsevad (ICES) rajoonides VIIIc ja IXa; | a)uusmeremaa merluusi varud, mis Rahvusvahelise Mereuurimisnõukogu kirjeldusel elutsevad (ICES) rajoonides VIIIc ja IXa, välja arvatud Cadizi lahes. |

Muudatusettepanek 9

ARTIKLI 1 PUNKT c

c)norra salehomaari varud, mis elutsevad ICESi rajoonis IXa. | c)norra salehomaari varud, mis elutsevad ICESi rajoonis IXa, välja arvatud Cadizi lahes. |

Muudatusettepanek 10

ARTIKKEL 2

Taastamiskava eesmärk on taastada mainitud varud ohututes bioloogilistes piirides. | Taastamiskava eesmärk on taastada mainitud varud ohututes bioloogilistes piirides piisava ajavahemiku jooksul vastavalt ICESi teabele. See tähendab: a)artikli 1 punktis a nimetatud varude osas kahe järjestikkuse aasta jooksul merluusi kudemiskalade biomassiks 35000 tonni saavutamist (olemasolevate teaduslike raportite kohaselt) või kümne aasta jooksul täiskasvanud isendite koguse kasvatamist 35000 või enama tonnini. STECFi uute teaduslike andmete alusel tuleb seda arvu korrigeerida;b)artikli 1 punktides b ja c nimetatud varude osas varude taastamist ohututes bioloogilistes piirides kümne aasta jooksul. |

Muudatusettepanek 11

ARTIKLI 5 LÕIGE 1

1. Kui uusmeremaa merluusi varude kalastussuremuseks on STECFi hinnangul ICESi uusimale raportile tuginedes üle 0,17 aastas, siis ei tohi lubatud kogupüük ületada taset, mis vastavalt STECFi koostatud ICESi uusimale raportile tuginevale teaduslikule hinnangule toob selle kohaldamise aastal kaasa kalastussuremuse vähenemise 10%, võrreldes eelneva aasta hinnangulise kalastussuremusega. | 1. Kui uusmeremaa merluusi varude kalastussuremuseks on STECFi hinnangul ICESi uusimale raportile tuginedes üle 0,27 aastas, siis ei tohi lubatud kogupüük ületada taset, mis vastavalt STECFi koostatud ICESi uusimale raportile tuginevale teaduslikule hinnangule toob selle kohaldamise aastal kaasa kalastussuremuse vähenemise 10%, võrreldes eelneva aasta hinnangulise kalastussuremusega. |

Muudatusettepanek 12

ARTIKLI 5 LÕIGE 2

2. Kui uusmeremaa merluusi varude kalastussuremuseks on STECFi hinnangul ICESi uusimale raportile tuginedes 0,17 aastas või alla selle, siis kehtestatakse lubatud kogupüük tasemel, mis vastavalt STECFi koostatud ICESi uusimale raportile tuginevale teaduslikule hinnangule toob selle kohaldamise aastal kaasa kalastussuremuse 0,15 aastas. | 2. Kui uusmeremaa merluusi varude kalastussuremuseks on STECFi hinnangul ICESi uusimale raportile tuginedes 0,27 aastas või alla selle, siis kehtestatakse lubatud kogupüük tasemel, mis vastavalt STECFi koostatud ICESi uusimale raportile tuginevale teaduslikule hinnangule toob selle kohaldamise aastal kaasa kalastussuremuse 0,27 aastas. |

Muudatusettepanek 13

ARTIKLI 7 LÕIGE 1

1. Käesoleva määruse kohaldamise esimesel aastal kehtivad järgmised eeskirjad: a)kui artikli 5 või artikli 6 kohaldamine tooks kaasa lubatud kogupüügi, mis ületab eelneva aasta lubatud kogupüüki enam kui 25%, kehtestab nõukogu lubatud kogupüügi, mis ei ole üle 25% suurem nimetatud aasta lubatud kogupüügist;b)kui artikli 5 või artikli 6 rakendamine tooks kaasa väljapüügimahtude (TAC) vähenemise eelmise aasta TACiga võrreldes enam kui 25% võrra, kehtestab nõukogu TACi, mis pole tolle aasta TACist üle 25% väiksem; | kustutatud |

Muudatusettepanek 14

ARTIKLI 7 LÕIKE 2 sissejuhatus

2. Alates käesoleva määruse kohaldamise teisest aastast kehtivad järgmised eeskirjad: | 2. Alates käesoleva määruse kohaldamise esimesest aastast kehtivad järgmised eeskirjad: |

Muudatusettepanek 15

ARTIKLI 7 LÕIKE 2 PUNKT a

a)kui artikli 5 või artikli 6 kohaldamine tooks kaasa lubatud kogupüügi, mis ületab eelneva aasta lubatud kogupüüki enam kui 15%, kehtestab nõukogu lubatud kogupüügi, mis ei ole üle 15% suurem nimetatud aasta lubatud kogupüügist; | a)kui artikli 5 või artikli 6 kohaldamine tooks kaasa lubatud kogupüügi, mis ületab eelneva aasta lubatud kogupüüki enam kui 10%, kehtestab nõukogu lubatud kogupüügi, mis ei ole üle 10% suurem nimetatud aasta lubatud kogupüügist; |

Muudatusettepanek 16

ARTIKLI 7 LÕIKE 2 PUNKT b

b)kui artikli 5 või artikli 6 rakendamine tooks kaasa väljapüügimahtude (TAC) vähenemise eelmise aasta TACiga võrreldes enam kui 15% võrra, kehtestab nõukogu TACi, mis pole tolle aasta TACist üle 15% väiksem; | b)kui artikli 5 või artikli 6 rakendamine tooks kaasa väljapüügimahtude (TAC) vähenemise eelmise aasta TACiga võrreldes enam kui 10% võrra, kehtestab nõukogu TACi, mis pole tolle aasta TACist üle 10% väiksem; |

Muudatusettepanek 27

Artikkel 7 A (uus)

| Artikkel 7 a Püügikoormuse piiramine Liikmesriikidele võimaldatakse paindlikkust püügikoormuse vähendamise plaani kohaldamisel rahvuslike plaanide rakendamise kaudu, mis arvestavad konkreetset olukorda erinevates liikmesriikides. Liikmesriigid esitavad rahvuslikud plaanid komisjonile heakskiitmiseks. |

Muudatusettepanek 18

III PEATÜKK

| Käesolev peatükk on kustutatud. |

Muudatusettepanek 19

ARTIKKEL 16

Artikkel 16 Teated koormuse kohta Hoolimata määruse (EMÜ) nr 2847/93 artiklist 19 a, kohaldatakse sama määruse artikleid 19 b, 19 c, 19 d, 19 e ja 19 j artiklis 9 nimetatud andmebaasi kantud laevadele, mis tegutsevad artiklis 1 nimetatud geograafilistes piirkondades. | kustutatud |

Muudatusettepanek 20

ARTIKKEL 17

Erinevalt komisjoni 22. septembri 1983. aasta määruse (EMÜ) nr 2807/83, milles sätestatakse liikmesriikide kalasaaki käsitleva teabe registreerimise üksikasjalikud eeskirjad, artikli 5 lõikest 2 on laeva pardal hoitava hinnangulise koguse lubatud kõikumise piir kilogrammides püügipäeviku andmetega võrreldes 5%. | Erinevalt komisjoni 22. septembri 1983. aasta määruse (EMÜ) nr 2807/83, milles sätestatakse liikmesriikide kalasaaki käsitleva teabe registreerimise üksikasjalikud eeskirjad, artikli 5 lõikest 2 on laeva pardal hoitava euroopa merluusi hinnangulise koguse lubatud kõikumise piir kilogrammides püügipäeviku andmetega võrreldes 8%. Kui ühenduse õigusaktides ei ole ümberarvestuskoefitsienti sätestatud, kohaldatakse selle liikmesriigi vastuvõetud ümberarvestuskoefitsienti, mille lipu all laev sõidab. |

Muudatusettepanek 21

ARTIKKEL 18

Liikmesriikide pädevad ametiasutused tagavad, et kõik 50 kg ületavad uusmeremaa merluusi ja/või 50 kg ületavad norra salehomaari kogused, mis on püütud mõnest artiklis 1 toodud piirkonnast, kaalutakse enampakkumise ruumides olevatel kaaludel enne müüki. | Liikmesriikide pädevad ametiasutused tagavad, et kõik 300 kg ületavad uusmeremaa merluusi ja/või 150 kg ületavad norra salehomaari kogused, mis on püütud mõnest artiklis 1 toodud geograafilisest piirkonnast, kaalutakse enampakkumise ruumides olevatel kaaludel enne müüki. |

Muudatusettepanek 22

ARTIKLI 20 LÕIGE 1

1. Liikmesriikide pädevad ametiasutused võivad nõuda, et kõik 50 kg ületavad uusmeremaa merluusi või 50 kg ületavad norra salehomaari kogused, mis on püütud mõnest artiklis 1 toodud geograafilisest piirkonnast ning mis selles liikmesriigis esmakordselt maale tuuakse, enne esmakordse maaletoomise sadamast edasi transportimist kaalutaks. | 1. Liikmesriikide pädevad ametiasutused võivad nõuda, et kõik 300 kg ületavad uusmeremaa merluusi või 150 kg ületavad norra salehomaari kogused, mis on püütud mõnest artiklis 1 toodud geograafilisest piirkonnast ning mis selles liikmesriigis esmakordselt maale tuuakse, enne esmakordse maaletoomise sadamast edasi transportimist kaalutaks. |

Muudatusettepanek 23

ARTIKLI 20 LÕIGE 2

2. Erinevalt määruse (EMÜ) nr 2847/93 artiklist 13 tuleb 50 kg ületavatele uusmeremaa merluusi või norra salehomaari kogustele, mis transporditakse mujale kui maaletoomis- või impordikohta, lisada koopia ühest määruse (EMÜ) nr 2847/93 artikli 8 lõikes 1 toodud deklaratsioonidest, mis vastab transporditavate liikide kogustele. Määruse (EMÜ) nr 2847/93 artikli 13 lõike 4 punktis b toodud erandit ei kohaldata. | 2. Erinevalt määruse (EMÜ) nr 2847/93 artiklist 13 tuleb 300 kg ületavatele uusmeremaa merluusi või 150 kg ületavatele norra salehomaari kogustele, mis transporditakse mujale kui maaletoomis- või impordikohta, lisada koopia ühest määruse (EMÜ) nr 2847/93 artikli 8 lõikes 1 toodud deklaratsioonidest, mis vastab transporditavate liikide kogustele. Määruse (EMÜ) nr 2847/93 artikli 13 lõike 4 punktis b toodud erandit ei kohaldata. |

Muudatusettepanek 24

V PEATÜKK, ARTIKKEL 22Artikkel 29 b (määrus (EÜ) nr 850/98)

V PEATÜKK Määruse (EÜ) nr 850/98 muutmine Artikkel 22 Norra salehomaari püügi piirangud Määrust (EÜ) nr 850/98 muudetakse järgmiselt: Artikli 29 a järel viiakse sisse järgmine artikkel: Artikkel 29 b Norra salehomaari püügi piirangud Püük põhjatraalnootadega ja kalakorvidega on keelatud geograafilistes piirkondades, mille piiriks on joon, mis ühendab järgmisi koordinaate: Lahter 1 Laiuskraad 43°35N, pikkuskraad 004°45WLaiuskraad 43°45N, pikkuskraad 004°45WLaiuskraad 43°37N, pikkuskraad 005°20WLaiuskraad 43°55N, pikkuskraad 005°20WLahter 2: Laiuskraad 43°37N, pikkuskraad 006°15WLaiuskraad 43°50N, pikkuskraad 006°15WLaiuskraad 44°00N, pikkuskraad 006°45WLaiuskraad 43°34N, pikkuskraad 006°45WLahter 3: Laiuskraad 42°00N, pikkuskraad 009°00WLaiuskraad 42°27N, pikkuskraad 009°00WLaiuskraad 42°27N, pikkuskraad 009°30WLaiuskraad 42°00N, pikkuskraad 009°30WLahter 4: Laiuskraad 37°45N, pikkuskraad 009°00WLaiuskraad 38°10N, pikkuskraad 009°00WLaiuskraad 38°10N, pikkuskraad 009°15WLaiuskraad 37°45N, pikkuskraad 009°20WLahter 5: Laiuskraad 36°05N, pikkuskraad 007°00WLaiuskraad 36°35N, pikkuskraad 007°00WLaiuskraad 36°45N, pikkuskraad 007°18WLaiuskraad 36°50N, pikkuskraad 007°50WLaiuskraad 36°25N, pikkuskraad 007°50W | kustutatud |

Muudatusettepanek 25

ARTIKKEL 22 a (uus)

| Artikkel 22 a Aruanne taastamiskava kohta Komisjon esitab Euroopa Parlamendile ja nõukogule aruande, milles esitatakse järeldused uusmeremaa merluusi ja norra salehomaari varude taastamiskava kohaldamise kohta, kaasa arvatud kavaga seotud sotsiaalmajanduslikud andmed. Nimetatud aruanne esitatakse kaks aastat pärast käesoleva määruse jõustumist. |

Muudatusettepanek 26

LISA

| Käesolev lisa on kustutatud. |

[1] ELTs seni avaldamata.

--------------------------------------------------